
                                      REFERAT  DE  APROBARE
	  La Proiectul de Hotarare privind acordul de principiu în legătură cu posibilitatea de a participa la cofinanțarea obiectivelor sistemului de distribuție în vederea implementării proiectului cu denumirea ”Infiintarea retelelor inteligente de distributie a gazelor naturale in comuna Ciumeghiu, judetul Bihor”

Având în vedere adresa Delgaz Grid S.A.care  în calitate de concesionar are, în conformitate cu prevederile Legii123/2012 a energiei electrice şi gazelor naturale, cu modificările şi completările ulterioare, precum și în conformitate cu prevederile Contractului de concesiune, obligația să opereze, să întrețină, să repare și să dezvolte sistemul de distribuție gaze naturale în condiții de siguranță și eficiență economică.Totodată, conform OUG 95/2021, se pot finanța prin Programul Anghel Saligny cheltuielile necesare pentru înființarea/extinderea/modernizarea sistemelor de distribuție gaze naturale, cu excepția cheltuielilor care sunt în sarcina concesionarului. Finanțarea lucrărilor de realizare/dezvoltare a sistemului de distribuție a gazelor naturale în cadrul localităților Boiu și Ghiorac, aparținătoare UAT Ciumeghiu se va realiza conform rezultatului analizei de eficiență economică elaborată de concesionar, în limita planurilor anuale de investiții și cu respectarea criteriilor de prioritizare conform reglementărilor în vigoare. În vederea devansării lucrărilor aferente realizării sistemului de distribuție a gazelor naturale, UAT Ciumeghiu poate decide să finanțeze inițial din surse proprii și cota de eficiență a concesionarului, urmând ca returnarea de către operator a valorii ce îi revine să poată fi realizată astfel:-                                                                                              - integral, în termen de 30 de zile de la data punerii în funcțiune a obiectivului/conductei, dacă acestea au fost cuprinse în planul de investiții al Delgaz Grid S.A. pentru anul respectiv;                                                                                 − eșalonat, în 5 tranșe anuale egale, începând cu anul următor punerii în funcțiune a obiectivului/conductei, dacă acestea nu au fost cuprinse în planul de investiții al Delgaz Grid pentru anul respectiv. Referitor la branșamentele clienților casnici, Delgaz Grid S.A., în calitate de operator de distribuție, va participa la finanțarea lucrărilor conform reglementărilor în vigoare la data finalizării și a punerii în funcțiune a instalației de utilizare aferente locului de consum. Totodată, dorim pe această cale să vă facem cunoscut faptul că pentru continuarea demersurilor de realizare/dezvoltare a sistemului de distribuție a gazelor naturale în localitățile Boiu și Ghiorac, aparținătoare Comunei Ciumeghiu, județul Bihor, este necesară, conform prevederilor legale în vigoare, comunicarea de către Comuna Ciumeghiu a acordului de principiu în legătură cu posibilitatea de a participa la cofinanțarea obiectivelor sistemului de distribuție, în sensul emiterii de către Consiliul Local al Comunei Ciumeghiu, județul Bihor a unei Hotărâri, din care să rezulte următoarele aspecte:- Comuna Ciumeghiu, județul Bihor va suporta cota parte a solicitantului, care a rezultat că nu este economic justificată pentru concesionar, în vederea finanţării investiţiei necesare realizării obiectivului „Înființarea rețelelor inteligente de distribuție a gazelor naturale în comuna Ciumeghiu (loc. Boiu și Ghiorac), județul Bihor”, constând în lucrări de proiectare şi execuție a obiectivelor/conductelor ce urmează a fi realizate în localitățile menționate, precum şi sumele aferente racordurilor şi eventualele sume suplimentare care ar putea apărea după încheierea contractului dintre Comuna Ciumeghiu și concesionarul Delgaz Grid S.A., ori după contractarea lucrărilor de proiectare/execuție, respectiv pe parcursul derulării lucrărilor și care nu au fost incluse în valoarea mai sus menţionată sau sume care ar putea să apară ca urmare a modificării condițiilor din piață (cum ar fi: costuri manoperă, materiale etc.), precum şi cele rezultate din cerinţe punctuale provenite din partea terţilor - (cum ar fi, dar fără a ne limita la cerințe primite de la autorităţi/ instituţii publice, alţi deţinători de utilităţi) ori sume suplimentare decurgând din eventualele contractele încheiate urmare a cerințelor impuse de legislația în vigoare etc.În vederea devansării lucrărilor, Comuna Ciumeghiu, județul Bihor va suporta inițial și cota parte a concesionarului care a rezultat ca fiind rentabilă pentru acesta, aceste sume urmând a fi rambursate de către concesionar, conform prevederilor legale în vigoare;                                        - Perioada de finanțare a lucrărilor se va derula pe parcursul anilor 2024-2025, iar eșalonarea tranșelor de finanțare pe această perioadă, va fi de:
- 16.0000.000 lei/anul I-2024 ;
-13.855.983,88 lei -anul II -2025
- Indicarea surselor de finanțare a investiției, iar în eventualitatea în care solicitantul intenţionează să obţină finanţare externă pentru acoperirea totală sau parțială a cotei-părți ce îi revine pentru realizarea investiţiei, metoda prin care va obţine această finanţare; ofertantul se angajează să asigure finanţareainvestiţiei potrivit celor mai sus menționate;
− Comuna Ciumeghiu predă, cu titlu gratuit, în exploatare și întreținere către Delgaz Grid S.A., cota sa din conducta, echipamentele şi instalaţiile rezultate în urma derulării investiţiei, din momentul punerii în funcţiune a acestora și nu va emite pretenții ulterioare de recuperare a investiției de la Delgaz Grid S.A., asigurând totodată dreptul de uz, de servitute şi accesul concesionarului în mod gratuit pe toată durata existenţei şi funcţionării obiectivelor/ conductelor de distribuţie;                                                                                                                    − Recunoscând obligaţia stabilită de Lege în sarcina Delgaz Grid S.A. de a dezvolta sistemul de distribuţie, de a asigura racordarea solicitanţilor la sistemul de distribuţie, Comuna Ciumeghiu îşi exprimă acordul irevocabil, fără alte pretenţii patrimoniale sau nepatrimoniale ulterioare, cu privire la folosirea obiectivelor/conductelor care fac obiectul prezentului contract pentru extinderea sistemului de distribuţie şi racordarea terţilor;                                                                         − Comuna Ciumeghiu va pune la dispoziţia concesionarului Delgaz Grid S.A., cu titlu gratuit, terenurile din proprietatea unităţii administrativ-teritoriale necesare pentru realizarea obiectivelor aferente sistemelor de distribuţie a gazelor naturale pe toată durata concesiunii, precum şi a terenurilor necesare organizării de şantier pe durata realizării investiţiei;                                                                                             − Comuna Ciumeghiu are obligația de a face demersurile necesare pentru a obţine dreptul de uz şi servitute legală, cu titlu gratuit, pentru amplasarea, pe terenuri proprietate a terţilor, a obiectivelor de investiții; dreptul de uz şi servitute se va exercita efectiv de către Delgaz Grid S.A. pe toată durata amplasării, exploatării, modernizării, înlocuirii, retehnologizării/reabilitării, întreţinerii obiectivelor/ conductelor;                                                                                                                             − Comuna Ciumeghiu va contracta, cu respectarea prevederilor legislației în vigoare în domeniul achizițiilor, lucrările de proiectare și execuție a obiectivelor pentru dezvoltarea noului sistem de distribuție si se va asigura că aceste lucrări se vor realiza de către firme autorizate de ANRE, pentru astfel de lucrări, cu respectarea cerințelor tehnice din caietele de sarcini de proiectare și execuție care vor fi puse la dispoziție de către Delgaz Grid S.A., precum şi cerinţele legale în vigoare (incluzând aici şi cerinţele privind sănătatea şi securitatea în muncă, situaţii de urgenţă, protecţia mediului etc);                                                                 − Comuna Ciumeghiu se va asigura că proiectul respectă cerinţele avizului tehnic emis de către Delgaz Grid și cuprinde planşe cu ridicări topografice, care vor fi georeferențiale conform sistemului de proiecţie STEREO 70 şi care vor fi însoţite de lista de coordonate. Măsurătorile topografice vor fi vizate de Oficiul de Cadastru şi Publicitate Imobiliară Județean;
− Comuna Ciumeghiu are obligația de a obţine autorizaţia de construire şi ulterior, de a preda amplasamentul în prezenţa delegatului Delgaz Grid S.A.; predarea-primirea amplasamentului va fi consemnată într-un proces verbal;                                        − Comuna Ciumeghiu are obligația de a se asigura că toate materialele utilizate respectă cerinţele de calitate prevăzute de lege și în specificațiile tehnice ale concesionarului, iar execuția lucrărilor se va face sub supravegherea reprezentanţilor Delgaz Grid S.A.;                                                                                           − Comuna Ciumeghiu se va asigura că firmele autorizate ANRE, selectate în vederea proiectării şi executării obiectivelor de investiții, îşi respect obligaţiile legale constând în punerea la dispoziţia Delgaz Grid S.A. a tuturor documentelor prevăzute de lege pentru întocmirea/completarea cărţii tehnice a construcției, conform prevederilor legale şi cerinţelor Delgaz Grid SA.
      In temeiul art. 129,alin (.2) lit.b) și d) și alin.(4) lit.e) art.139 alin.(1) și alin.(3 ) coroborat cu art.196,alin.1,lit.a din OUG nr.57/2019 privind Codul administrativ cu modificările și completările ulterioare propun Consiliului Local al comunei Ciumeghiu ca în sedință extraordinară din 22.11.2023 sa adopte Proiectul de Hotarare privind acordul de principiu în legătură cu posibilitatea de a participa la cofinanțarea obiectivelor sistemului de distribuție în vederea implementării proiectului cu denumirea ”Infiintarea retelelor inteligente de distributie a gazelor naturale in comuna Ciumeghiu, judetul Bihor”.

